La UV, subcampiona d’Europa de bàsquet 3x3

## La UV, subcampiona d’Europa de bàsquet 3x3

Mentre l’equip femení de bàsquet 3x3 aconsegueix la plata, el masculí queda quart als Jocs Europeus Universitaris.

Els esportistes de la Universitat de València continuen competint aquesta setmana en els Jocs Europeus Universitaris 2024 que estan celebrant-se a Hongria (EUG 2024). Estos dies s’han disputat les fases finals del bàsquet 3x3, vòlei i futbol, en les que els combinats de la UV lluitaven per les medalles.

### Bàsquet 3x3

L’equip femení de bàsquet 3x3 de la Universitat de València, ha fet una magnífica trajectòria als Jocs Europeus Universitaris, en aplegar imbatuda a final. Per començar les jugadores de la UV, havien quedat primeres del grup B en haver guanyat tots els seus partits de la ronda preliminar. Després pogueren superar els huitens, els quart i la semifinal sense massa problemes, demostrant un excel·lent estat de forma i gran qualitat de joc. A la final s’enfrontaven amb la Universitat Stradins de Riga que també havia tingut una semifinal relativament còmoda. La final va resultar molt més vibrant i competida, tot i que és cert que les letones van estar quasi tot el partit per davant, i finalment van resultar campiones amb un resultat de 21 a 17.  
En el quadre masculí l’equip de la UV també havia superat la fase de grups imbatut, quedant primer del grup C. Els nostres jugadors volien lluitar per les medalles i van aconseguir fer-se un merescut lloc a les semifinals. Tanmateix, no van poder aplegar a la final en caure en semis front la Universitat de Ljubljana 14 a 16. En el partit pel bronze es van enfrontar a la Universitat Vytautas Magnus de Lituània. L’enfrontament va estar molt igualat i la victòria podia haver-se decantat per qualsevol costat. El resultat final 21-19 va afavorir als lituans deixant als nostres sense medalla.

### Vòlei

L’equip masculí de vòlei de la UV va quedar quart als Jocs Europeus Universitaris després de caure al partit del bronze contra la Universitat romanesa de Timisoara quan venien de perdre la semifinal contra la Universitat de Rostock. Per la seua banda l’equip femení ha aconseguit un digne cinqué lloc.

### Futbol

En aquesta disciplina la Universitat de València competia únicament en categoria femenina. Les nostres estudiants han fet una excel·lent competició aplegant a les semifinals amb totes les opcions. En semis s’enfrontaren a la Universitat alemanya de Wurzburg en un dramàtic partit que va finalitzar 3-3. En la tanda de penals la sort no va acompanyar a les nostres xiques i finalment no van poder passar a la final. El partit pel bronze contra la Universitat de Rennes va estar igualment ple de gols i emocions. Al final del temps reglamentari el marcador mostrava un 4-4 i calgué de nou tirar uns penals que tampoc en aquesta ocasió van donar la victòria a la UV.

* Tots els partits es poden tornar a veure al canal de YouTube dels EUG 2024.

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar